
Настоящата стратегия за развитие на ОУ „ Свети Климент Охридски „ гр. Дупница за периода 2021/2025 година очертава в дългосрочен план пътя и насоките за развитие, основните тенденции, цели, задачи и приоритети в дейността на училищната институция, както и ресурсите, с които училището ще постигне нейното изпълнение. 
С реализирането на стратегията ще се отговори на очакванията на всички участници в образователния процес: 
· учениците – създаване на оптимални условия за обучение, възпитание и развитие на всеки ученик съобразно индивидуалните му способности и потребности чрез изграждане на образователно пространство, в което всеки ученик да намери себе си, да почувства и съпреживее ситуация на успех в процеса на своето обучение; 
·  родителите – удовлетворяване на очакванията за съвременна организация на образователния процес и постигане на по-високо качество и резултати от училищното образование; 
· обществото и пазара на труда – изграждане у учениците на социално-значими жизнени ценности, професионално-личностни компетенции, които да отговарят на потребностите на обществото; 
· педагогическите специалисти – формиране у учениците на нагласа за непрекъснато образование, саморазвитие и самореализация
І. АНАЛИЗ И ОЦЕНКА НА АКТУАЛНОТО СЪСТОЯНИЕ НА УЧИЛИЩЕТО И УСЛОВИЯТА, ПРИ КОИТО ФУНКЦИОНИРА 
1. Характеристика на училището 
ОУ „ Свети Климент Охридски „ гр. Дупница  е общинско средищно училище. 
Броят на учениците в дневна форма е :
· за учебна година /2020-2021г./ -  225 разпределени в 10 паралелки
· за учебната 2021/2022г. -  209 разпределени в 10 паралелки.
В училището е създадена добра система на организация на всички видове дейности, съгласуваност и отчетност на резултатите. Правилното планиране на образователната дейност, умелото ѝ осъществяване и контрол допринасят за усъвършенстване качеството на организацията, структурата и методиката на обучение в училище. 
Осигурен е транспорт за ученици, които живеят в близки села. 
Работата с родителите на учениците се осъществява по време на родителски срещи и индивидуални разговори с тях при възникнали проблеми. 
Класните ръководители осъществяват връзка с родителите на учениците и до голяма степен са запознати със семейната среда, в която те растат. 
С цел създаване на условия за активни и демократично функциониращи общности, създаден е Обществен съвет по чл. 265 ал.1 от ЗПУО.
Педагогическите специалисти и учениците се включват в образователни, културни и социални инициативи, организирани на училищно, общинско, областно и национално ниво. 
Осъществяват се дейности, свързани както с образователната дейност, така и широк спектър от занимания по интереси. Приоритет в дейността на училището е качественото обучение по всички учебни предмети и постигане на добри резултати на НВО в IV и VII клас.
· Средният резултат на училището от НВО в IV и VII клас за учебната 2020/2021 и 2021/2022 година, показва необходимост  от целенасочена подготовка на учащите се, съобразена с изпитния формат и изискванията за постигане на знания и умения от страна на ученика;
· Следва да се отчете и фактът, че липсва мотивацията за пълноценна съсредоточеност върху учебната работа;
·            Като цяло учениците имат добро ниво на общообразователна подготовка.

2.АНАЛИЗ НА ВЪНШНАТА СРЕДА (PEST АНАЛИЗ) 
Външните фактори имат негативно въздействие върху развитието на образователната система, което се изразява в дисхармония между мисията на училището и очакванията и изискванията към качеството на образованието. Училището като институция функционира в условията на агресивна среда, която оказва силно влияние върху личността на учениците, мотивацията им за учене, а също така и върху поведението им. Основният, очертаващ се проблем е свързан с намирането на адекватна и успешна реакция за преодоляване на отрицателното въздействие.
Най-силно изразени негативни фактори са икономическата и социалната среда, които имат определящо значение за образователната система. Прогнозите за тяхното развитие и влияние са нееднозначни и са в зависимост от външни и вътрешно фактори. 

3. АНАЛИЗ И ОЦЕНКА НА СЪСТОЯНИЕТО НА УЧИЛИЩЕТО         
 (SWOT-АНАЛИЗ) 

	Силни страни
	Слаби страни

	· Квалифициран педагогически персонал;
· Интерактивни методи на обучение, използване на ИКТ;
· Извънкласни дейности, съобразени с интересите, желанията и потребностите на учениците;
· Възможности за изява на училищно, регионално и национално и ниво;
· Добра материална база;
· Работа по проекти;
· Ефективно целодневно обучение I- VII клас;
· Безплатни закуски и млечни продукти I- IV клас;
· Безплатни учебници I- VII клас;
· Извършване на дейности по превенция на ранното напускане;
	· Недостатъчна мотивация за учене на учениците;
· Недостатъчна четивната грамотност и необходимост от подобряване на аналитичното мислене у учениците;
· Недостатъчна роля на ученическото самоуправление за създаване на подкрепяща среда за ученици, застрашени от отпадане;
· Недостатъчно за справяне с проблема с учениците застрашени от отпадане и високият брой отсъствия ;
· Ниска заинтересованост на родителите на учениците и непосещаемост на обявените родителски срещи;






ВЪЗМОЖНОСТИ :

· Анализ на демографската перспектива на общината и региона във връзка с успешното реализиране на приема при условията на ЗПУО. 
· Подкрепа на личностното развитие на учениците, превенция на обучителните трудности и ранно оценяване на риска – ранно идентифициране на учениците в риск чрез проучване и оценка на потребностите и интересите им, откриване и предотвратяване на причините, които биха довели до отпадане от училище.
· Превенция на агресията и противообществените прояви. 
· Повишаване на капацитета на учителите за промяна на стила и методите на работа и ориентиране на обучението към потребностите на отделната личност.
· Повишаване на квалификацията, обмяна на добри педагогически практики и внедряване на иновации на базата на ИКТ.
· Предоставяне на качествено образование. 
· Засилени мерки за контрол на отсъствията и успеха на учениците.
· Използване на портфолиото като инструмент за професионално развитие и оценка.
· Използване на съвременни образователни технологии за мотивиране на учениците и прилагане на усвоените знания в практиката.
· Ефективност на работата на МО за повишаване подготовката на учителите и споделяне на добри практики.
· Преодоляване на рутината и формалното изпълнение на служебните задължения.
· Възможност за кариерно развитие.
· Разширяване възможностите за вътрешноинституционална и извънучилищна квалификационна дейност.
· Сътрудничеството с родителите: структуриране и дейност на обществения съвет и училищно настоятелство, изпълнение на инициативи и съвместни дейности.
· Достъп до Национални програми и програми на ЕС и активно включване на учители и ученици в разработване на проекти.
· Актуализиране на училищните политики . 
· Непрекъснат мониторинг на дейностите в образователния процес и своевременно предприемане на действия за неговото подобряване
· Целенасочени дейности за поддържане и издигане имиджа на училището.
· Оптимизиране на екипната работа в различни направления.
· Намаляване риска от достъп на външни лица в сградата на училището и създаване условия за инциденти.
· Усвояване на средства по проекти.
· Гъвкаво използване на системата за оценяване на постигнатите резултати от труда на педагогическите специалисти и за определяне на ДМС на педагогическите специалисти и непедагогическия персонал. 
· Стимулиране на дарителската дейност. 
· Разширяване на партньорствата с институции и НПО.
· Провеждане на индивидуални консултации с педагогическите съветници на ученици и родители. 

II. ВИЗИЯ 
Основно училище „ Свети Климент Охридски „ гр. Дупница ще продължи да се утвърждава и развива като училище, предоставящо качествено и актуално образование, в което се прилагат съвременни педагогически технологии, което ангажира, подпомага и стимулира учениците и ги прави значими в учебния и извън учебния процес, владеещи полезни компетентности, осъзнати за силните си страни и способни да ги развиват и прилагат за себе си и в полза на общността.

III. МИСИЯ 
Мисията на училището е да подпомага учениците в развитието и усъвършенстването им в оптимална училищна среда, с квалифицирани учители и в партньорство с родителите. Усилията са насочени към придобиване от учениците, не само на базово образование, но и на актуални знания, умения и компетентности, които са им необходими, за да се реализират успешно в социалната среда, с проява на уважение към гражданските права на другите и отговорно собствено поведение.

IV. ОСНОВНА ЦЕЛ И ПРИОРИТЕТИ В ДЕЙНОСТТА НА УЧИЛИЩЕТО ОСНОВНА ЦЕЛ: 
Развитието на ОУ „ Св. Климент Охридски „ гр. Дупница  в условията на растяща конкуренция трябва да се осъществи чрез създаване на благоприятна, насърчаваща и подкрепяща среда за учениците и учителите и в партньорство с родителите и институциите, с което да се утвърди като предпочитано място за обучение и възпитание на подрастващите и се превърне от училище за всички в училище за всеки.

ПРИОРИТЕТИ В ДЕЙНОСТТА НА УЧИЛИЩЕТО 

1. ПОДДЪРЖАНЕ НА ВИСОКО КАЧЕСТВО И ЕФЕКТИВНОСТ В ПРОЦЕСА НА УЧИЛИЩНОТО ОБРАЗОВАНИЕ СЪОБРАЗНО ИНДИВИДУАЛНИТЕ СПОСОБНОСТИ И ПОТРЕБНОСТИ НА УЧЕНИЦИТЕ ЧРЕЗ ПРИВЕЖДАНЕ НА ДЕЙНОСТТА НА УЧИЛИЩЕТО В СЪОТВЕТСТВИЕ С РАЗПОРЕДБИТЕ НА ЗПУО И ДОС: 
1.1. Планиране, организация и контрол на дейността на училището. 
1.2. Осъществяване на привлекателен и мотивиращ процес на образование, възпитание и социализация. 
1.3. Осъществяване на обучение по учебни планове съобразно потребностите и интересите на учениците и възможностите на училищната институция. 
2. ИЗГРАЖДАНЕ И ПОДДЪРЖАНЕ НА УЧИЛИЩНА ОРГАНИЗАЦИОННА КУЛТУРА ЧРЕЗ ИНСТИТУЦИОНАЛНИ ПОЛИТИКИ В ПОДКРЕПА НА ГРАЖДАНСКОТО, ЗДРАВНОТО, ЕКОЛОГИЧНОТО И ИНТЕРКУЛТУРНОТО ОБРАЗОВАНИЕ: 
2.1. Възпитание в патриотизъм и национално самосъзнание. 
2.2. Ритуализация на училищния живот. 
2.3. Утвърждаване на ученическото самоуправление – „ Ученически парламент“.
 2.4. Екологична култура и навици за здравословен начин на живот. 
2.5. Превенция на агресията и негативните прояви сред учениците. 
2.6. Подкрепа на личностното развитие на учениците.
3. УЧИЛИЩЕТО – ЖЕЛАНО МЯСТО ЗА ОБУЧЕНИЕ, ИЗЯВА И ПОДКРЕПА ЗА ЛИЧНОСТНОТО РАЗВИТИЕ НА УЧЕНИЦИТЕ: 
3.1. Занимания по интереси. Извънкласни и извънучилищни форми. 
3.2. Създаване и поддържане на благоприятна среда за обучение и развитие. 
3.3. Обновяване и обогатяване на материалната база.
4. ПОВИШАВАНЕ НА ПРОФЕСИОНАЛНАТА КОМПЕТЕНТНОСТ И КВАЛИФИКАЦИЯ НА ПЕДАГОГИЧЕСКИТЕ СПЕЦИАЛИСТИ: 
4.1. Квалификация на педагогическите кадри.
5. ВЗАИМОДЕЙСТВИЯ С РОДИТЕЛИ, ИНСТИТУЦИИ И СТРУКТУРИ, РАБОТЕЩИ В ОБЛАСТТА НА ОБРАЗОВАНИЕТО: 
5.1. Взаимодействие с родителите – Родителски клуб ;
5.2. Партньорство със заинтересовани страни и институции;
5.3. Присъствие на училището в общественото пространство;
ЕТАПИ В ИЗПЪЛНЕНИЕТО НА СТРАТЕГИЯТА 
ЕТАП 1 (2021/2022 г.) – разработване на стратегията, на плана за действие и функциониране, формиране на училищната политика и изготвяне на училищните документи в съответствие с разпоредбите на ЗПУО и ДОС. 
ЕТАП 2 (2022/2025 г.) – реализация на основните дейности, наблюдение и оценка на изпълнението. 
ЕТАП 3 (2025 г.) – анализ на изпълнението и постигнатите очаквани резултати, планиране на следващия програмен период.
V. ПЛАН ЗА ДЕЙСТВИЕ И ФИНАНСИРАНЕ НА ДЕЙНОСТИТЕ ПО ИЗПЪЛНЕНИЕ НА ПРИОРИТЕТИТЕ

VI. ОЧАКВАНИ РЕЗУЛТАТИ 
1. ПОВИШАВАНЕ НА КАЧЕСТВОТО И ЕФЕКТИВНОСТТА НА УЧИЛИЩНОТО ОБРАЗОВАНИЕ: 
1.1. Осигуряване на по-голяма практическа приложимост на обучението и ориентирането му към конкретни резултати. 
1.2. Успешно участие във външното оценяване и развиване и усъвършенстване на системата за вътрешно оценяване. 
1.3. Засилване на възпитателната работа с децата и учениците с оглед пълноценно личностно развитие. 
1.4. Разширяване и стимулиране на формите за обучение и възпитание в дух на демократично гражданство и патриотизъм, здравно и екологично възпитание, потребителска култура, физическа активност и спорт. 
1.5. Постигане на положително отношение към училището и предлаганото училищно образование. 
1.6. По-широко навлизане на нови технологии и методи на преподаване, насочени към личността на ученика. 
1.7. Подобрена физическа и материална среда. 
2. РАЗВИВАНЕ НА СИСТЕМАТА ЗА КВАЛИФИКАЦИЯ И КАРИЕРНО РАЗВИТИЕ НА ПЕДАГОГИЧЕСКИТЕ СПЕЦИАЛИСТИ: 
2.1. Утвърждаване на авторитета и подпомагане на кариерното развитие на педагогическите специалисти в училището. 
2.2. Предоставяне на възможности за индивидуализация и диференциация при оценка на труда на педагогическите специалисти в училището. 
2.3. Оптимизиране на квалификацията на педагогическите специалисти и непедагогическия персонал съобразно потребностите и целите на отделния специалист и училищната институция.
2.4. Подобрен професионален профил на работещите в училището. 
3. УТВЪРЖДАВАНЕ НА УЧИЛИЩЕТО КАТО МЯСТО ЗА ФОРМИРАНЕ И РАЗВИТИЕ НА ЛИЧНОСТНИ КАЧЕСТВА,УМЕНИЯ И НАГЛАСИ, ИЗГРАЖДАЩИ ЦЕННОСТНАТА СИСТЕМА НА УЧЕНИЦИТЕ, КУЛТУРНО, ИНФОРМАЦИОННО И СПОРТНО СРЕДИЩЕ :
3.1. Подобрена и благоприятна среда за обучение и личностно развитие. 
3.2. Прилагане на модели на поведение, основани на идеите и принципите на гражданското образование. 
3.3. Минимизирани прояви на агресия, насилие и други негативни прояви сред учениците.
3.4. Развиване на системата за извънкласни и извънучилищни дейности, които спомагат за по-добрата организация на свободното време и са насочени към развитие на личностния и творческия потенциал на учениците. 
3.5. Повишена мотивация на учениците за участие в образователния процес, олимпиади, конкурси и състезания. 
3.6. Развитие и укрепване на формите на ученическо самоуправление. 
3.7.Разработване и участие в проектни дейности
 4. Активно взаимодействие с родителската общност, сътрудничество и активни връзки с общественост и публични институции: 
4.1. Изградена устойчива образователна система с безусловна публичност и прозрачност на управление и състояние. 
4.2. Засилване ролята на родителите при определяне цялостната политика на училището.
4.3. Удовлетворени очаквания на родителите. 
4.4. Отваряне на училището към социалната среда. 
5. Популяризиране постиженията на учениците и учителите. 

VII. ИНДИКАТОРИ ЗА ИЗМЕРВАНЕ ЕФЕКТИВНОСТТА ОТ РЕАЛИЗИРАНЕ НА ПЛАНИРАНИТЕ ДЕЙНОСТИ
1. Повишен срочен и годишен успех на учениците по учебни предмети и класове. 
2. Подобрени резултати от НВО 
3. Брой участници и резултати от олимпиади, конкурси, състезания и други творчески изяви. 
4. Брой отсъствия на учениците от учебни занятия. 
5. Брой на изоставащите ученици. 
6. Брой ученици на поправителни изпити. 
7. Брой ученици с наложени санкции. 
8. Брой ученици със СОП, с изявени дарби, с обучителни трудности и в риск от отпадане от училище, за които е осигурена подкрепа за личностно развитие. 
9. Брой на ученици, преждевременно напуснали образователната система. 
10. Брой учители участвали в квалификационни форми и придобили по-висока ПКС. 
11. Брой разработени и реализирани национални и международни проекти и програми. 
12. Брой проведени публични изяви в полза на училището и общността с активното участие на родители и заинтересовани страни. 
13. Брой публикации и изяви в средствата за масова информация.
 14. Участие в проекти 

ДЕЙНОСТИ НА ОУ „ СВ. КЛИМЕНТ ОХРИДСКИ “ ГР. ДУПНИЦА ПРИ УСЛОВИЯ НА ВЪВЕДЕЖДАНЕ НА ЕПИДЕМИЧНА ОБСТАНОВКА. 
· Приемане на Правила за организиране и провеждане на образователен процес и работа през учебната 2022/2023 година в условията на COVID-19.
·  Приемане на План за действие в условия на COVID-19 
·  Приемане на Правила за превключване от присъствено обучение към обучение в електронна среда от разстояние
· Приемане на Правила за поведение при съмнение или случай на COVID-19 през учебната 2022/2023 година 
· Изготвяне на Инструктажи във връзка с организиране и провеждане на работния процес в условия на пандемия от COVID - 19 през учебната 2022/2023 година.

Актуализацията на Стратегията за развитие на училището за периода 2021 – 2025 г. е приета на заседание на Педагогическия съвет (Протокол № ……./…………...2022 г.) и е утвърдена със Заповед № ......../ …………………. г. на директора на училището 

